આ ઉત્સવોના સમયગાળા દરમ્યાન ગ્રાહકોને આકર્ષવા માટે ડેવલપર્સ કિંમતો ઓછી કરવાના અથવા તો ખરીદદારને પહેલાં બે વર્ષ ઈએમઆઇ ન આપવાનો અથવા તો ફ્રી મૉડ્યુલર કિચન, એલસીડી ટીવી સેટ્સ, સોનાના સિક્કા, વિદેશપ્રવાસ જેવાં આકર્ષણોને વિકલ્પ આપતા હોય છે. માનવ ગ્રુપના સેલ્સ મૅનેજર અંકિત જૈન કહે છે કે ‘ગ્રાહકોએ આ સીઝનમાં રેટ ડિસ્કાઉન્ટની સાથે-સાથે ગિફ્ટ્સ અને વાઉચર પર પણ નજર રાખવી જોઈએ. અમે કદાચ હડપસરના અમારા પ્રોજેક્ટ માટે ફ્રી સ્ટૅમ્પ ડ્યુટી અને રજિસ્ટ્રેશનનો વિકલ્પ આપવાની વિચારણા કરી રહ્યા છીએ. ગ્રાહકો માટે આ સારો સમય છે, કારણ કે તેને ડેવલપર્સ વચ્ચેની સ્પર્ધાને કારણે નિગોશિએશન કરવા માટે સારા વિકલ્પ મળી રહ્યા છે.’